PATVIRTINTA

Trakų gimnazijos direktoriaus

2015 m. rugpjūčio mėn. 31 d. įsakymu Nr. V-112

**TRAKŲ GIMNAZIJOS**

**MOKINIŲ UNIFORMOS DĖVĖJIMO TVARKA**

**I. BENDROJI DALIS**

1. Trakų gimnazijos uniformos dėvėjimo tvarkos aprašas nustato mokinių uniformos dėvėjimo tvarką.
2. Mokinio uniforma – mokinių vienybės, pagarbos gimnazijai  ir jos tradicijoms išraiška, vidinės kultūros, estetinio skonio ugdymo dalis.
3. Mokiniai privalo dėvėti  tvarkingą uniformą nuo š. m. rugsėjo 1 dienos , nes apsvarstyta ir patvirtinta gimnazijos tarybos posėdyje 2015-08-31 d. protokolo Nr. 1-10.
4. Uniforma dėvima kiekvieną dieną visus mokslo metus, išskyrus penktadienį, kuris skiriamas uniformos skalbimui, valymui.
5. Be uniformos mokinys į gimnaziją gali atvykti švaros akcijų, išvykų bei ekskursijų ar kitų su mokytojais suderintų renginių metu.

**II. UNIFORMOS DĖVĖJIMO TVARKA**

|  |
| --- |
| PRIVALOMA |
| Mergaitėms | Berniukams |
|  Tamsiai mėlynas švarkas.Sijonas, tamsiai mėlynos kelnės arba sarafanas  |  Tamsiai mėlynas švarkas.Tamsios spalvos kelnės arba džinsai |
| REKOMENDUOJAMA |
| Palaidinė arba  golfas | Marškiniai arba golfasKaklaraištis |

6. Valstybinių, gimnazijos švenčių, konkursų, reprezentacinių renginių, egzaminų metu, taip pat atstovaujant gimnaziją rajono ir respublikiniuose renginiuose, mokiniai privalo dėvėti mokyklinę uniformą (rekomenduojama mergaitėms ir merginoms dėvėti vienspalves klasikines palaidines, berniukams ir vaikinams - vienspalvius klasikinius marškinius).

7. Gegužės mėn. vietoj uniformos rekomenduojama berniukams vilkėti marškinius, mergaitėms – palaidinę.

8. Kasdienėje būrelių veikloje uniformą dėvėti nebūtina.

9. Gimnazijos prezidentūros atstovai, klasių vadovai, mokytojai, mokinių tėvai (globėjai, rūpintojai) ir gimnazijos specialistai kontroliuoja mokyklinių uniformų dėvėjimą.

10. Mokytojas, pastebėjęs mokinį be mokyklinės uniformos, informuoja klasės vadovą.

11. Klasės vadovas tą pačią dieną įrašo pastabą į elektroninį dienyną.

12. Rekomenduojama mokyklinę uniformą vidinėje pusėje paženklinti savininko vardu.

13. Jei mokinys neturi sąlygų įsigyti mokyklinę uniformą – klasės vadovas, tėvai ar pats mokinys kreipiasi į socialinę pedagogę.

**IV. MOKINIŲ DRAUSMINIMAS**

14. Mokiniui, vengiančiam dėvėti uniformą, taikomos šios drausminimo priemonės:

14.1. pirmą kartą pastebėjus mokinį be uniformos, reiškiama pastaba ir pasiaiškinimas žodžiu;

14.2. antrą kartą– rašo pasiaiškinimą klasės vadovui;

14.3. jei ir toliau mokinys nedėvi mokyklinės uniformos, siunčiamas į Vaiko gerovės komisiją, kur svarstomas mokinio (ės) elgesys;

14.4. gimnazijos direktoriaus raštiška pastaba, papeikimas, griežtas papeikimas;

14.5. tendencingai ir piktybiškai pažeidžiant uniformos dėvėjimo taisykles su mokiniu gali būti nepratęsiama mokymosi gimnazijoje sutartis.

15. Visais atvejais klasės vadovas informuoja tėvus (globėjus, rūpintojus).

**V. MOKINIŲ UNIFORMOS ĮSIGIJIMO SĄLYGOS**

16. Mokinio uniforma įsigyjama mokinių tėvų lėšomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_